KCE กำไรอยู่ในช่วงขาขึ้นกูรูเชียร์ซื้อ ให้เป้า 59.65 บ.
บล.ซีไอเอ็มบี (ประเทศไทย) ผลกำไรจะยังอยู่ในขาขึ้นไปจนถึงครึ่งปีหลังปี 58 เนื่องจากบริษัทจะมียอดขายสูงสุดในไตรมาส 3/58 ตามฤดูกาล คาดว่า KCE จะยิ่งมีกําไรแข็งแกร่งในปี 59-60 แนะนํา ซื้อ ราคาเป้าหมาย 59.65 บาท
2 ก.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (2 ก.ย.) ว่าบริษัท เคซีอี อีเลคโทรนิคส์ จำกัด (มหาชน) หรือ KCE มองเชิงบวกต่อ KCE เพราะเชื่อว่าผลกำไรจะยังอยู่ในขาขึ้นไปจนถึงครึ่งปีหลังปี 58 เนื่องจากบริษัทจะมียอดขายสูงสุดในไตรมาส 3/58 ตามฤดูกาล บวกกับบริษัทสามารถประหยัดค่าใช้จ่าย 20 ล้านบาทจากการปิดโรงงานเก่าในไตรมาส 4/58
ขณะเดียวกัน คาดว่า KCE จะยิ่งมีกําไรแข็งแกร่งในปี 59-60 เนื่องจาก PCB สําหรับรถยนต์ยังมีความต้องการสูง อีกทั้งธุรกิจของลูกค้ารายใหญ่มีแนวโน้มเชิงบวกและอัตรากําไรขั้นต้นคาดจะเพิ่มสูงขึ้นอย่างมีนัยสําคัญจากประสิทธิภาพการผลิตที่สูงขึ้นเมื่อเฟสสองของโรงงานใหม่เปิดดําเนินงานโดยมีอัตราการใช้กําลังการผลิตสูงในปี 59 รวมถึงความได้เปรียบด้านต้นทุน ซึ่งจะทำให้ KCE สามารถชิงส่วนแบ่งตลาดเพิ่ม แนะนํา ซื้อ ราคาเป้าหมาย 59.65 บาท